House No.1 | LekkeSlaap
Vanaf R825 per nag, vir 2 mense
House No.1 bied gerieflike verblyf in 'n opgeknapte selfsorghuis en 'n tuinkothuis in die hartjie van Nieu-Bethesda. Die perseel is reg langsaan 'n uitstekende boekwinkel en net 'n kort stap van die Uilhuis en ander besienswaardighede in die area af.
Dié selfsorghuis het slaapplek vir 6 gaste in 3 slaapkamers. Die eerste slaapkamer het 'n koninggrootte-bed en 'n en suite-badkamer met 'n stort en 'n toilet. Die tweede slaapkamer het 'n dubbelbed en die derde slaapkamer het 2 enkelbeddens. Die hoofbadkamer het 'n stort-oor-bad, toilet en 'n bidet. Die huis het ook 'n kombuis en 'n sitarea met 'n kaggel wat na die agterstoep en binnehof lei. Die kombuis is met 'n yskas, oond, stoof en 'n mikrogolf toegerus. Daar is 'n lang tafel waar families etes saam kan geniet. Daar is kunswerke uit Nieu-Bethesda orals in die huis.
Die Snug-kothuis het slaapplek vir 3 gaste in 1 slaapkamer wat 3 enkelbeddens het en daar is 'n en suite-badkamer met 'n stort en toilet. Die kothuis het 'n oopplan-kombuisie en -sitarea. Die kombuisie is met 'n yskassie, mikrogolfoond, stoof en tee- en koffiemaakgeriewe toegerus. Die tuinwoonstel deel 'n binnehof met die hoofhuis en gaste het toegang tot veilige parkeerplek.